Program Revelion  TVR Cultural, perioada : 28.12.2009 – 3.01 2010 

Luni, 28 decembrie, ora 17.00 - Integrala concertelor susţinute de Orchestra de Cameră din Lausanne şi Christian Zacharias la Ateneul Român în cadrul Festivalului Enescu 2009
TVR Cultural difuzează de luni până vineri, de la 17.00, aceste concerte, din cadrul retrospectivei Festivalului International George Enescu, din seria „Concertele de la Miezul Nopţii”. 
Luni, 28 decembrie, 20.00 - Concertele TVR Cultural : Festivalul Internaţional „George Enescu”
Swingle Singers  în concert, telespectatorii fideli festivalului pot urmări partea I, iar marţi, 29 decembrie va fi difuzată partea a II-a. În program lucrări de  J.S.Bach, A.Corelli,  J. Mitchell, G.Gershwin, C.Porter, F. Chopin, E. Satie, A.C. Jobim, A. Piazzolla.
Luni, 28 decembrie, ora 21.00 - Maratonul de poezie şi jazz  
Este primul eveniment multiart din România, ce şi-a propus să prezinte publicului timp de 7 ore neîntrerupte câteva dintre cele mai importante voci ale poeziei române contemporane în dialog artistic cu nume de referinţă ale jazz-ului autohton. Proiectul a fost iniţiat şi coordonat de Dan Mircea Cipariu şi a reuşit să ofere publicului o inedită manifestare care a demonstrat  faptul că poezia contemporană românească mai  are încă multe de spus. Partea a II-a va fi difuzată marţi, la ora 21.00.
Marţi, 29 decembrie, ora 23.20 - Concert de colinde la Ateneu
TVR Cultural vă oferă un regal  HARRY TAVITIAN &  CSEREY CSABA (pian şi percuţie). Un concert foarte preţios pentru cei care ştiu importanţa acestor artişti în istoria genului. 
Miercuri, 30 decembrie, ora 20.00 - SPECTACOL DE OPERĂ: Falstaff  de Giuseppe Verdi
Un spectacol de referinţă, dăruit de TVR Cultural la început de an. Din distribuţie: John Del Carlo, Dolores Ziegler, Jake Gardner, Carlos Feller, Darla Brooks, Corul din Ludwigshafen şi Orchestra Simfonică Radio din Stuttgart. Dirijor Arnold Ostmann. Regia Michael Hampe. 
Joi, 31 decembrie, ora 17.55
- Timpul chitarelor 
TVR Cultural difzează o selecţie cu imagini din  Arhiva de aur a Televiziunii Romane a câtorva dintre cele mai importante nume pop-rock-folk filmate în anii '60 - '80: PHOENIX – „Vremuri" (1969) şi „Andrii Popa" (1974), SIDERAL – „De-aseară lătra” (1969), SINCRON – „Hăulita de la Gorj" (1966 live TVR 10 ani!), PROGRESIV TM – „Crede-mă" şi SFINX – „Coborâse  primăvara" (Revelion 1973) ", „Din nou acasă" (1978), MONDIAL – „Atât de fragedă" (1969), ROŞU ŞI NEGRU – „Soare şi vânt" (1972) şi  "Hai acasa" (1984) şi foarte multe alte cântece cu adevărat de suflet şi nemuritoare.
Joi, 31 decembrie, ora 19.00
Fantezii muzicale...pe teme clasice 
Iubitorii muzicii lui Vivaldi, Ponchielli, Johann Strauss, Marţian Negrea, Ceaikovski, Schubert au ocazia să urmărească pe TVR Cultural, din nou, piese celebre precum: Dansul orelor cu ceasuri din Muzeul ceasurilor de la Ploieşti, Valsul florilor cu imagini de flori, Polca rapidă cu locomotive şi trenuleţe, Toamna cu peisaje de toamnă.

Joi, 31 decembrie, ora 19.40 - Luciano Pavarotti si prietenii  
TVR Cultural difuzează concertul Luciano Pavarotti şi prietenii, într-o colaborare care cu siguranţă va încânta mereu generaţii de melomani: Sting, Bocelli, Bolton, Zucchero, Elton John si altii.      

Joi, 31 decembrie, ora 21.00 - Good Evening Ev’rybody 
Un film de colecţie cu Louis Armstrong  în rol de povestitor (IN CELEBRATION OF LOUIS ARMSTRONG - SUA, 2008), producător  George Wein. Newport Jazz Festival, iulie 1970. În concert: Dizzy Gillespie, Mahalia Jackson, Joe Newman, Bobby Hackett, Jimmy Owens.
Vineri, 1 ianuarie , ora 19.00 - Concert extraordinar„December of Delight” 
Concertul „December of Delight” a fost realizat cu participarea Orchestrei Naţionale de Tineret şi a dirijorului Cristian  Mandeal. Partea I. Partea a II- a va fi difuzată duminică, 3 ianuarie, tot începând cu ora 19.00. 
Vineri, 1 ianuarie , ora 20.00 - Film : Ultimul remake al lui Beau Geste 
Un film clasic, Ultimul remake al lui Beau Geste (THE LAST REMAKE OF BEAU GESTE SUA, 1977),  în regia lui Marty Feldman, cu  Michael York, Ann-Margret, Peter Ustinov, Marty Feldman. O comedie spumoasă, în care moştenitorii bogatului Sir Hector Geste (Flavia – actuala soţie, Isabel – fiica lui, plus doi fii adoptivi, fraţi gemeni – neînfricatul Beau şi jalnicul Digby) doresc cu toţii să intre în posesia nepreţuitului safir Blue Water. Sir Hector se îmbolnăveşte, iar Beau fuge cu safirul, pentru a-l pune la adăpost de mama lui vitregă. Flavia îl urmăreşte până în Africa, împărţind favoruri în dreapta şi-n stânga, cu scopul de a reuşi în planurile ei.
Vineri, 1 ianuarie , ora 21.35
- Concertul organizat de Institutul de  Cultura si Cercetare Umanista de la Venetia impreuna cu Societatea  Romana de Radiodifuziune 
TVR Cultural difuzează un making of realizat în data de  22 noiembrie 2009, la Veneţia, al evenimentului la care au participat  Soprana Leontina Vaduva, violonistul Alexandru Tomescu şi pianistul  Horia Mihail, alături de Orchestra Teatrului La Fenice, dirijată de  Andrea Battistoni. Artiştii au oferit două ore de emoţie româno-italiană în sala  celebrului Teatro La Fenice. Urmăriţi 27 de minute de muzică, declaraţii, culise, momente hazlii şi câteva  superbe promenade prin Serenissima, pe apă sau pe uscat. 

Vineri, 1 ianuarie , ora 22.05 - Prin flamenco spre transă (VERTIGES - Franţa, 2007)
Un spectacol creat, pus în scenă şi realizat de Tony Gatlif. Filmele lui Tony Gatlif au în comun invitaţia spre hoinăreală, călătorii întotdeauna ghidate de muzică, în căutarea sufletului folclorului gitan, din Balcani în Orient trecând prin Andaluzia. Despre acest spectacol, Tony Gatlif însuşi spune: “Găsim muzică arabă, sufi, andaluză şi ţigănească. În această muzică există ideea de transă: ceva ce se ridică şi nu mai atinge solul, dar atinge sufletul spectatorilor şi al muzicienilor, ceva de necontrolat”.
Vineri, 1 ianuarie , ora 23.30 - Film : Vine razia ! (DRAGNET - SUA, 1987)
Un film de reţinut, cu Tom Hanks, în regia lui  Tom Mankiewicz, dar şi cu Dan Aykroyd şi Christopher Plummer. O comedie de situaţii: agenţii Joe Friday şi Pep Streebek de la poliţia din Los Angeles anchetează o serie de furturi bizare dintr-o grădină zoologică, ai căror autori lasă sistematic la locul faptei o carte de vizită semnată PAGAN.
Sâmbătă, 2 ianuarie ora 14.00 – Film: Destry  (DESTRY RIDES AGAIN - SUA, 1939)
Pentru iubitorii genului, TVR Cultural oferă un western – comedie cu Marlene Dietrich. Ajutorul de şerif Tom Destry e chemat să restabilească ordinea în oraşul Bottleneck, unde face legea proprietarul unei săli de jocuri de noroc. Chiar dacă e un pistolar neîntrecut, Destry – care făcuse jurământ să nu mai folosească vreodată o armă de foc – reuşeşte să-şi ducă misiunea la bun sfârşit fără a recurge la violenţă. Totuşi, cineva îi vine de hac: cântăreaţa de bar Frenchy îl cucereşte cu farmecul ei. 
Sâmbătă, 2 ianuarie ora 19.00 - ANTOLOGIE „ALFRED HITCHCOCK PREZINTĂ”
Prima parte a filmului serial  numit ALFRED HITCHCOCK PREZINTĂ: Moş Crăciun şi puştiul de pe strada 10 (ALFRED HITCHCOCK PRESENTS: SANTA CLAUS AND THE 10-TH AVE. KID -SUA, 1955). Regia Don Weis, cu: Alfred Hitchcock, Barry Fitzgerald, Bobby Clark. Thriller. Harold „Stretch” Sears a suferit mai multe condamnări pentru furt, iar acum e eliberat condiţionat. Angajat de un mare magazin pe post de Moş Crăciun, el are de suportat zilnic izbucnirile unui puşti rebel, care nu se mulţumeşte să-i arunce în faţă că Moş Crăciun nu există, dar se mai îndeletniceşte şi cu furtişaguri. Teama pentru viitorul copilului îl dă lui Sears impulsul de a încerca să-l ajute. Partea a II-a va fi difuzată la ora 21.05, cu episodul Acasă de Crăciun  .     
Sâmbătă, 2 ianuarie ora 20.00 - Concert Damian Drăghici. 
Un ultim concert al artistului despre care ralizatorul tv Liana Săndulescu spune : “L-am cunoscut pe Damian Drăghici acum trei ani...nu auzisem de el până atunci. Acum ştiu că "Damian & brothers" este sufletul lui călator şi neastâmpărat, mereu în căutare, dominat de nelinişti ancestrale ce vin de la "căruţa cu coviltir" a strămosilor lui…s-a intors la "fraţii" lui pentru pentru a se regăsi şi pleacă acum pentru a fi el însuşi într-o lume care se lasă cucerită de spiritul lui original şi dureros de creativ...Merită sa vedem  ultimul concert şi astfel să privim în sufletul lui Damian...”. 
Sâmbătă, 2 ianuarie ora 22.05 - Baletul din New York la Mariinski (NEW YORK CITY BALLET: BRINGING BALANCHINE BACK - SUA, 2003)
TVR Cultural vă oferă un material apreciat de cunoscătorii din toată lumea: vizita istorică a Companiei de balet din New York la Sankt Petersburg pentru o reprezentaţie la Teatrul Mariinski, unde legenda baletului şi cofondatorul Companiei de Balet din New York, George Balanchine, şi-a început cariera. Regia  Richard Blanshard, povestitor  Kevin Kline. Călătoria mult-aşteptată a coincis cu celebrarea unui centenar de la naşterea lui Balanchine, şi s-a petrecut în timpul festivalului anual al Nopţilor Albe.
Duminică, 3 ianuarie, ora 18.30 – ultimul episod din serialul „Noaptea” de George Banu 
TVR Cultural difuzează episodul 6 şi ultimul din acest serial de televiziune : Sfârşitul nopţii  , naşterea zilei…( Noaptea sacră : Dumnezeu a creat Ziua şi Noaptea…). Călăuza este George Banu - prof.univ. Paris- Sorbonne. Director de imagine  Viorel Sergovici, regia artistică  Dominic Dembinski  .     
Duminică, 3 ianuarie, ora 20.00 - Lacul Lebedelor (SWAN LAKE - Marea Britanie, 1996)
Regia Peter Mumford, cu: Adam Cooper, Scott Ambler, Fiona Chadwick, Barry Atkinson. Spectacolul companiei “Adventures In Motion Picture”, creat de către fondatorul grupării,  balerinul şi coregraful britanic Matthew Bourne.
Duminică, 3 ianuarie, ora  22.05 - Concertul New Orleans 2006 (THE NEW ORLEANS CONCERT – THE MUSIC OF AMERICA’S SOUL - SUA 2006)
Scenariul şi regia  Michael Murphy. Concertul de R&B din New Orleans din 2006 – la 1 an după ce oraşul a fost devastat de uraganul Katrina – a avut un rol special: să reflecte o stare de spirit ce nu va pieri niciodată şi să confirme reînvierea oraşului şi păstrarea tradiţiei. « Muzica este sufletul oraşului New Orleans şi cadoul său adus lumii. Sunetul născut pe străzi nu va fi luat niciodată de valuri. »
